༢༽ཇིང་གིར་རྒྱལ་པོའི་སྐྱ་དམག་གིས་རྒྱ་ནག་ཆམ་ལ་ཕབ་ནས་ཀྲུང་ཡོན་ཡུལ་དབུས་སུ་ཡོན་རྒྱལ་རབས་བཙུགས་པ་རེད།ཆེན་པོ་ཧོར་གྱིས་རྒྱ་ནག་པ་འཚོ་གནས་བྱེད་སའི་ས་ཁུལ་དུ་སྲིད་དབང་གསར་ཏུ་བཙུགས་སྟབས།རྒྱ་ནག་པས་ཡོན་རྒྱལ་རབས་དེ་རྒྱ་ནག་གི་ལོ་རྒྱུས་སུ་རྒྱལ་རབས་གཅིག་ལ་ངོས་འཛིན་བྱས་ཡོད་པ་རེད།དེ་མཚུངས་ཀྱིས་བོད་ཀྱང་ཇིང་གིར་རྒྱལ་པོའི་སྐྱ་དམག་གིས་བཙན་འཛིན་བྱས་པར་བརྟེན།ཆེན་པོ་ཧོར་གྱི་ཆ་ཤས་ཤིག་ཏུ་གྱུར་པ་དང་།རྒྱུ་མཚན་དེའི་དབང་གིས།བོད་ནི་ཡོན་རྒྱལ་རབས་སམ་རྒྱ་ནག་གི་ཆ་ཤས་ཤིག་ཏུ་ངོས་འཛིན་བྱས་ཡོད་པ་དེ་ནི་གནས་ལུགས་དང་མི་མཐུན་ཞིང་།སྲིད་ལུགས་འགྲོ་ལུགས་དང་ཡང་མི་མཐུན་པ་ཞིག་རེད།གལ་སྲིད་གནས་ལུགས་དེ་མཐུན་པའི་དབང་དུ་སོང་ཚེ།ཇིང་གིར་རྒྱལ་པོའི་བུ་རབས་ཚ་རྒྱུད་ཚོས་ཁོང་ཚོའི་མེས་པོས་རྒྱ་ནག་དང་།བོད།ཨུ་རུ་སིའི་ས་ཁུལ་ཁག་ཅིག་ལ་དབང་བསྒྱུར་བྱས་མྱོང་ཡོད་པས།ས་ཁུལ་དེ་དག་གི་བདག་དབང་ཁོང་ཚོར་དབང་ལུགས་དེ་རིང་བཤད་ཆོགདེ་ལྟ་ན།དེ་རིང་གི་རྒྱ་ནག་གི་བདག་དབང་སོག་པོ་སྤྱི་མཐུན་རྒྱལ་ཁབ་ལ་ཡོད་པ་རེད།གཏན་ཚིགས་དེ་ལྟ་ན།ད་ལྟའི་ཝེ་ཐི་ནམ་དང་།བྱང་ཁོ་རེ་ཡ་སོགས་ཀྱང་རྒྱ་ནག་གི་མངའ་ཁོངས་ཡིན་དགོས།རྒྱུ་མཚན་ནི་དེ་སྔོན་ས་ཁུལ་དེ་དག་ཀྱང་རྒྱ་ནག་གིས་དབང་བསྒྱུར་བྱས་མྱོང་བས་སོ།ལྟོས་དང།གཏན་ཚིགས་འདིའི་རིགས་ཆོས་ཉིད་དང་མི་མཐུན་པ་གསལ་བོ་རེད།